Проект!!! Моля  не попълвайте цени
ДОГОВОР ЗА ФИНАНСОВ ЛИЗИНГ на ППС с остатъчна стойност 

                                                                   № 
Днес, ........................ г. в гр. Бургас между:

        
1. ..........................................................., със седалище и адрес на управление:......................................................., вписано в Търговския регистър при .................... под № ............, том ......... стр. ...., ф.д. .................г., БУЛСТАТ/ЕИК ......., представляван от ............................................, в качеството му на ............................, от една страна наричано за краткост в настоящия договор ЛИЗИНГОДАТЕЛ,

и

2. “Бургасбус” ЕООД, със седалище и адрес на управление гр. Бургас, ул.”Индустриална” №1 вписано в Търговския регистър при БОС съд под № 54, том 2, стр. 50, ф.д. 7384, БУЛСТАТ 812114464, представлявано от Петко Димитров Драгнев, ЕГН 6202010747,  наричано за краткост в настоящия договор ЛИЗИНГОПОЛУЧАТЕЛ, 
 и на основание Решение № ……/2016 г. на Управителя на “Бургасбус” ЕООД за класиране на офертите и определяне на изпълнител на обществената поръчка по Закона за обществените поръчки с предмет: ......................................................................................... ............................................................................................................................................................ 
се сключи настоящият Договор при следните условия: 

I. ПРЕДМЕТ НА ДОГОВОРА

1. По искане на ЛИЗИНГОПОЛУЧАТЕЛЯ, ЛИЗИНГОДАТЕЛЯ ще придобие от ......................................................... - ДОСТАВЧИК - като обект на лизинга подробно описаните по-долу пътни превозни средства (“ППС”), съгласно т.1.1. и ще ги предостави за ползване /достави/ на ЛИЗИНГОПОЛУЧАТЕЛЯ срещу възнаграждение, което ЛИЗИНГОПОЛУЧАТЕЛЯ се задължава да заплаща под формата на лизингови вноски в сроковете и условията, уговорени в настоящия Договор. ППС остават изключителна собственост на ЛИЗИНГОДАТЕЛЯ за целия срок на Договора /освен при реализирането на правата по опцията, предоставена на ЛИЗИНГОПОЛУЧАТЕЛЯ, така както това е регламентирано по-долу в договора/. 

	1.1. ППС – лизингова вещ:

1.1.1.........................................................................................................................;

1.1.2.........................................................................................................................;

1.1.3.........................................................................................................................;

1.1.4.........................................................................................................................;

1.1.5.........................................................................................................................
1.1.6.........................................................................................................................;

   Всички описани по-горе ППС са фабрично нови.

	1.2. Доставчик:                                                       

	       1.3.Базова стойност на ППС (без ДДС): 

      - за 1.1.1: .................................................................................................................;

      - за 1.1.2: .................................................................................................................;

      - за 1.1.3: .................................................................................................................;

      - за 1.1.4: .................................................................................................................;

      - за 1.1.5; .................................................................................................................
- за  1.1.6.........................................................................................................................;

                                                                                          ОБЩО: .............................................

	      1.4. Остатъчна стойност (без ДДС): 

      - за 1.1.1: .................................................................................................................;

      - за 1.1.2: .................................................................................................................;

      - за 1.1.3: .................................................................................................................;

      - за 1.1.4: .................................................................................................................;

      - за 1.1.5; .................................................................................................................

- за 1.1.6...................................................................................................................

                                                                              ОБЩО: ...............................................

	1.5. Срок за доставка е  ................. календарни дни от датата на заплащането на авансовата вноска. . Срокът се удължава съответно в случай на закъснение  на ЛИЗИНГОПОЛУЧАТЕЛЯ в  заплащането на Авансовата вноска. 
1.6. ППС, обект на настоящия договор следва да бъдат доставени франко адреса на ЛИЗИНГОПОЛУЧАТЕЛЯ - България, гр. Бургас, ул. „Индустриална” №1, Автобусно депо на „Бургасбус” ЕООД.
1.7. За момент на доставка се счита датата на която съответното ППС е доставено на адреса на ЛИЗИНГОПОЛУЧАТЕЛЯ, ведно със съответните документи и принадлежности /съобразно уговореното в този договор и приложенията към него/, удостоверено посредством двустранно подписан приемо-предавателен протокол.


2. Лизингополучателят се задължава да заплати на ЛИЗИНГОДАТЕЛЯ:

	2.1. Такса за финансиране в размер на ..................................лева (необлагаема с ДДС), платима еднократно, до .............................. дни от подписване на настоящия договор, 

2.2. Авансова вноска в размер: ..........................................................лева.. плюс ДДС в размер ............................................................., платима до .................. работни дни след покана.

2.3. ЛИЗИНГОПОЛУЧАТЕЛЯТ се задължава да заплати всички такси в полза на ЛИЗИНГОДАТЕЛЯ и всички разходи, които са свързани с придобиване на собствеността на ППС, регистрацията и привеждането му в състояние, годно за ползване съобразно договореното и са извън рамките на базовата стойност, разходите за застраховането на ППС за първата година, маркировка и монтиране на други устройства съобразно изисквания на застрахователя, разходи за вписване на договора за лизинг в ЦРОЗ, другите необходими и обосновани разходи, данъци и такси. 

2.3.1. Допълнителни разходи по доставката страните оценяват на общо ................................., както следва: 

- .................................................................................................................................;

- .................................................................................................................................;

- .................................................................................................................................;

- .................................................................................................................................

2.4. Данък ППС и други обосновани разходи (ако има такива) ще бъдат заплащани  от ЛИЗИНГОДАТЕЛЯ с последващо префактуриране за сметка на ЛИЗИНГОПОЛУЧАТЕЛЯ. За префактурирания данък ППС се издава сметка.

2.5. Периодични Лизингови вноски с главница и лихва съгласно Погасителен  план – Приложение №1 към настоящия Договор. Лизинговите вноски са дължими на всяко .................. число на месеца. Първата лизингова вноска е дължима в месеца следващ месеца  на приемо- предаване на съответното ППС. ,  
2.6. Лихвата, включена в периодичните лизингови вноски е изчислена при годишен лихвен процент, основан на тримесечен SOFIBOR  плюс надбавка от .................% Годишният лихвен процент за изчисление на периодичните лизингови вноски към момента на сключване на договора е .........................% При сключване на договора размерът на тремесечния SOFIBOR е ................%. Посчената надбавка е постоянна величина и не подлежи на промяна за целия срок на договора.
2.7. Размерът на периодичните лизингови вноски ще се актуализира на всеки три месеца, като приложимият за тези вноски тримесечен  SOFIBOR е равен на индекса, публикуван на страницата на БНБ  с дата два работни дни /за Република България/ преди първия работен ден на съответното тримесечие. Ефективната дата на влизане в сила е първо число на следните месеци: януари, април, юли и октомври. Договореният годишен лихвен процент за редовен дълг се променя автоматично с промяната на тримесечния  SOFIBOR и запазване на надбавката съгласно офертата на ЛИЗИНГОДАТЕЛЯ.

2.8. Лихвата в периодичните лизингови вноски се начислява при база 30/360 дни.

2.8. Данък добавена стойност, начислен съгласно чл.6, ал.2, т.3 от ЗДДС, ще бъде заплатен от ЛИЗИНГОДАТЕЛЯ на доставчика ведно с доставната цена, а ще се заплаща от Лизингополучателя на ЛИЗИНГОДАТЕЛЯ като част от плащанията по Погасителен  план – Приложение  № 1

	


3. За дата на плащане се приема датата, на която със съответната сума е заверена сметката на ЛИЗИНГОДАТЕЛЯ при банка.......................................................... . Сметките на ЛИЗИНГОДАТЕЛЯ са следните: 

IBAN   ...................................., BIC ................. – в BGN;

IBAN   ...................................., BIC ................. – в ЕUR;

4. Всички плащания по Договора следва да бъдат във валутата на Договора, освен ако изрично не е уговорено друго за конкретно плащане.  

5. В случай че е налице повече от едно дължимо плащане по Договора за лизинг, Лизингополучателят дава изричното си съгласие ЛИЗИНГОДАТЕЛЯТ да погасява неговите задължения в следния ред:, 1) Такси за управление; 2) Други разходи, извън изброените в настоящата точка, които са дължими от Лизингополучателя, съгласно уговореното с Договора за лизинг; 3) Неустойки; 4)  Лихви по просрочени Лизингови вноски; 5) Просрочени Лизингови вноски (Лизингови вноски с по-ранен падеж се покриват първи); 6) - Дължима Лизингова вноска, независимо от посоченото основание,

6. Настоящият Договор влиза в сила в деня на неговото подписване и е валиден до изтичането на месеца, в който се заплаща последната месечна лизингова вноска според погасителния план, освен ако не бъде прекратен предсрочно на някое от предвидените основания..

7. ЛИЗИНГОДАТЕЛЯ оторизира ЛИЗИНГОПОЛУЧАТЕЛЯ да получи пряко от ДОСТАВЧИКА ППС, което се удостоверява с нарочен приемо-предавателен протокол. Установените от ЛИЗИНГОПОЛУЧАТЕЛЯ при получаването на ППС забележки, се вписват в протокола. Отстраняването на забележките се извършва от ДОСТАВЧИКА в едномесечен срок от съставянето на протокола.  При неизпълнение на това задължение от страна на Доставчика, Лизингополучателят, ползвайки се от прехвърлените му в съответствие с чл. 48 права, ще търси изпълнение и/или отговорност пряко от Доставчика.
8. ЛИЗИНГОПОЛУЧАТЕЛЯТ разполага с правото да придобие собствеността върху ППС от ЛИЗИНГОДАТЕЛЯ както по време на действието на договора за лизинг, така и след изтичане на неговия срок; Това право се упражнява чрез писмено предизвестие за намерението за придобиване, отправена до ЛИЗИНГОДАТЕЛЯ. При упражняване правото за придобиване на собствеността на конкретно ППС, ЛИЗИНГОДАТЕЛЯ е задължен да прехвърли собствеността върху същото след като ЛИЗИНГОПОЛУЧАТЕЛЯТ е заплатил всички лизингови вноски, остатъчната стойност и всички други дължими плащания по договора за конкретното ППС и е изпълнил всички условия за прехвърлянето. В случай, че ЛИЗИНГОПОЛУЧАТЕЛЯТ не извърши дължимите плащания до падежа на последната лизингова вноска, той се задължава да върне ППС до 7 дни след тази дата. При изтичане срока на договора и при условие че ЛИЗИНГОПОЛУЧАТЕЛЯ е заплатил всички дължими по него свои задължения към ЛИЗИНГОДАТЕЛЯ, ще се счита че за последния възниква автоматично задължението да  прехвърли на ЛИЗИНГОПОЛУЧАТЕЛЯ собствеността върху ППС, предмет на лизинга
II.СРОК НА ДОГОВОРА

 9. Срокът на лизинга е …… месеца и започва да тече от приемо-предаването на ППС, пълното заплащане на цената на ППС от ЛИЗИНГОДАТЕЛЯ на ДОСТАВИЧКА или от момента, в който ЛИЗИНГОПОЛУЧАТЕЛЯТ е започнал да ползва ППС, което настъпи първо. Договорът прекратява своето действие, след изтичане на срока и уреждане между страните на всички финансови задължения, възникнали в резултат от неговото действие. 

10. Договорът може да бъде прекратен при следните условия: 

10.1. При едностранно прекратяване от някоя от страните на основание, предвидено по-долу в настоящия договор;

10.2. По взаимно съгласие на страните;

10.3. По отношение на определено/и ППС, при настъпване на застрахователно събитие водещо до погиване или липса на ППС и покриване на всички задължения на ЛИЗИНГОПОЛУЧАТЕЛЯ.

III.ЗАСТРАХОВКИ

11. Лизингополучателят се задължава, за своя сметка, но в полза на ЛИЗИНГОДАТЕЛЯ, да поддържа застраховка тип „Автокаско” или друга застраховка на ППС с идентичен предмет, която да покрива пълната действителна стойност на ППС, както и застраховка „Гражданска отговорност”, срещу възникването на гражданска отговорност за вреди, причинени на трети лица, в случайте когато сключването на застраховка „Гражданска отговорност” е задължително съгласно действащото българско законодателство, както и застраховка „Злополука“ на пътниците в средствата за обществен превоз, която при превоз на пътници е задължителна, като сключените застраховки „Гражданска отговорност на автомобилистите“ и „Злополука“ на пътниците в средствата за обществен превоз, следва да отговарят на изискванията на чл. 345, ал. 6 от КЗ (обн., ДВ, бр. 102 от 29.12.2015 г., в сила от 1.01.2016 г.).  . 
12. Застрахователното покритие трябва да започне да тече от момента, от който Доставчикът се освободи от риска от погиване и/или повреждане на ППС.

13. Лизингополучателят предоставя на ЛИЗИНГОДАТЕЛЯ оригиналите на сключените застрахователни договори и общите условия на застрахователя, най-късно три дни преди предвиденото преминаване на рисковете от погиване и повреждане на ППС върху него, но не по-късно от  предаването на вещта .

14. Застрахователните премии са в тежест на Лизингополучателя, като първоначално те се заплащат от ЛИЗИНГОДАТЕЛЯ (освен ако в договора за възлагане, сключен между със Застрахователния посредник не е предвидено друго), а  Лизингополучателят е  длъжен, в …...-дневен срок от уведомяването му, да възстанови на ЛИЗИНГОДАТЕЛЯ платените от последния застрахователни премии, както и всички други разходи, свързани с или произтичащи от застрахователните договори.
15. Освен всичко друго, Лизингополучателят е длъжен, самостоятелно и за своя сметка, да извършва и подновява своевременно маркирането, както и всяка друга форма на защита на ППС, съобразно изискванията на застраховката и ЛИЗИНГОДАТЕЛЯ, така че да се гарантира непрекъснатото и отговарящо на условията на настоящата точка действие на застраховката/ите.

16. При пълно или частично неизпълнение на някои от посочените по-горе задължения се прилагат предвидените последици от неизпълнението на договора. Ако поради неизпълнение от страна на Лизингополучателя, на задълженията за надлежно застраховане на ППС, на ЛИЗИНГОДАТЕЛЯ бъдат наложени глоби, имуществени санкции и/или други административни наказания, включително когато същите са наложени за нарушения на КЗ, които ЛИЗИНГОДАТЕЛЯТ е извършил поради неизпълнението на тези задължения от страна на Лизингополучателя, последният е длъжен да заплати на ЛИЗИНГОДАТЕЛЯ равностойността на наложените санкции и/или платените суми – в …..-дневен срок от поканата/уведомяването.
17. В случай, че в резултат на възникнало застрахователно събитие и изплащане на застрахователно обезщетение, застрахователната стойност спадне под пълната действителна стойност на ППС, Лизингополучателят се задължава да я дозастрахова, респективно да поеме разноските по всички сключени от ЛИЗИНГОДАТЕЛЯ допълнителни застрахователни договори за същата ППС.

18. В случаите, в които Лизингополучателят възнамерява да предприеме пътуване извън страната с превозно средство – Лизингова вещ, е длъжен да сключи в полза на ЛИЗИНГОДАТЕЛЯ застраховки „пълно каско за чужбина” и „зелена карта”.
19. При настъпване на застрахователно събитие, Лизингополучателят е задължен:

19.1. да предприеме всички действия за запазване на ППС; 
19.2. да информира незабавно ЛИЗИНГОДАТЕЛЯ и застрахователя за всички обстоятелства, свързани със събитието; 
19.3. да предприеме всяко и всички действия за запазване на ползите, интересите и правата на ЛИЗИНГОДАТЕЛЯ пред застрахователя и 
19.4. да спазва изцяло и стриктно разпоредбите на застрахователния договор и всякакви допълнителни инструкции на ЛИЗИНГОДАТЕЛЯ.

20. Настъпването на застрахователно събитие не засяга редовното заплащане на Лизинговите вноски. Лизингополучателят се задължава да продължи плащанията на Лизинговите вноски до изтичане Срока на лизинга или до изплащане на застрахователно обезщетение при пълно погиване или кражба/грабеж..

21. При настъпване на застрахователно събитие, което довежда до увреждане, но не и до погиване на ППС, Лизингополучателят е длъжен да приведе Лизинговата вещ в състояние на пълна изправност, като организира ремонта й в предприятие, определено от застрахователя или Доставчика, сам разреши формалностите със застрахователя, заплати разходите и извърши всички други необходими за това действия. Независимо от това, ЛИЗИНГОДАТЕЛЯТ остава единственото лице, което има право да получи от застрахователя застрахователното обезщетение и да го използва за покриване на разноските по поправката.

22. Разноските направени от Лизингополучателя за ремонт на увредената ППС се възстановяват от изплатеното застрахователно обезщетение – до изчерпването му, след представяне от страна на Лизингополучателя на: 1) фактура, свързана с ремонтните работи; 2) доказателство за плащане на посочената в нея сума; 3) доказателство за извършения ремонт; и 4) доказателство за допълнителна застраховка – възобновяваща цялостното покритие на застраховката.

23. В случай че вредите от застрахователното събитие не могат да бъдат отстранени чрез поправка, повторен монтаж или други методи, както и когато според становището на застрахователя отстраняването им е икономически неоправдано, ЛИЗИНГОДАТЕЛЯТ има право на такъв размер от застрахователното обезщетение, който отговаря на изчислените вреди. При изчисляването на вредите се вземат предвид и евентуални държавни или общински данъци, такси и разноски, свързани с погиването и/или с произтичащите от него правни последици свързани с  Договора за лизинг и Договора за доставка, които са дължими и/или заплатени от ЛИЗИНГОДАТЕЛЯ, в това число и данъчния кредит, ползван при придобиването му, който съгласно данъчното законодателство подлежи на корекция и възстановяване към бюджета. В тези случаи, ЛИЗИНГОДАТЕЛЯТ има правото да се разпореди с ППС и/или останките от него, съобразно общите условия на застрахователя и постигнатите между тях уговорки и/или в съответствие с приложимата нормативна уредба. В случай че застрахователно обезщетение не бъде изплатено или изплатеното застрахователното обезщетение е недостатъчно, Лизингополучателят отговаря пред ЛИЗИНГОДАТЕЛЯ до пълния размер на вредите, но не по-малко от сборът на всички падежирали изискуеми вземания, непогасената част от Сумата на финансиране и претърпените от ЛИЗИНГОДАТЕЛЯ вреди, свързани с погиването на ППС.

24. В случай, че застрахователят откаже да изплати обезщетение при увреждането на ППС - всички рискове, отговорности, разноски и поправки остават за сметка на Лизингополучателя. В този случай, Лизингополучателят е длъжен да спази уговореното в предходните точки и/или да обезщети ЛИЗИНГОДАТЕЛЯ до пълния размер на претърпените вреди, изчислени по начина описан в предходната точка. 

25. В случай, че застрахователят не изплати обезщетение при пълно погиване (в т.ч. тотална щета, кражба или грабеж на цялото превозно средство) на Лизинговата вещ, Лизингополучателят е длъжен да изплати на ЛИЗИНГОДАТЕЛЯ пълния размер на вредите, понесени от ЛИЗИНГОДАТЕЛЯ, като при определянето на вредите изрично се вземат предвид и се включват евентуални държавни или общински данъци, такси и разноски, свързани с погиването и/или с произтичащите от него правни последици свързани с  Договора за лизинг и Договора за доставка, които са дължими и/или заплатени от ЛИЗИНГОДАТЕЛЯ, в това число и данъчния кредит, ползван при придобиването му, който съгласно данъчното законодателство подлежи на корекция и възстановяване към бюджета или да му предложи подходящо допълнително обезпечение за неизплатения остатък по Договора за лизинг.

26. Рискът от увреждане и/или погиване на ППС, необезпечен поради настъпването на незастраховано събитие, несключване, неплащане на премии, изтичане срока на застрахователната полица, неспазване на изискванията на застрахователя, както и от други несъответствия с уговореното в настоящата точка, се носи единствено и само от Лизингополучателя.

27. Автомобилите се застраховат само при одобрен и посочен от ЛИЗИНГОПОЛУЧАТЕЛЯ застраховател и при специалните условия, каквито действуват помежду ЛИЗИНГОПОЛУЧАТЕЛЯ и застрахователя по сключен помежду им договор - резултат от проведена обществена поръчка по ЗОП. 
28. При предаване на АВТОМОБИЛИТЕ, ЛИЗИНГОДАТЕЛЯТ предоставя на ЛИЗИНГОПОЛУЧАТЕЛЯ срещу подпис копие от застрахователния договор (сертификат) и от Общите условия на Застрахователя (оригиналът на застрахователната полица остава в ЛИЗИНГОДАТЕЛЯ), както и копие от Договор (сертификат) за монтирано защитно устройство (ако има такова), които с предаването им се превръщат в неразделна част от настоящия договор и стават задължителни за ЛИЗИНГОПОЛУЧАТЕЛЯ. 

29. ЛИЗИНГОДАТЕЛЯТ издава пълномощно за определен срок на ЛИЗИНГОПОЛУЧАТЕЛЯ (на лицата, представляващи фирмата и/или на писмено посочени от тях други лица), с което му дава правомощия да управлява ППС в страната, да представлява ЛИЗИНГОДАТЕЛЯ пред органите на МВР и КАТ, оторизираните от производителя сервизи и пред Застрахователя по повод настъпило застрахователно събитие, с правото да преупълномощава свои служители с дадените правомощия.  
30. При настъпване на застрахователно събитие ЛИЗИНГОПОЛУЧАТЕЛЯТ е длъжен да предприеме всички необходими действия за реализиране правата на ЛИЗИНГОДАТЕЛЯ пред Застрахователя. При отказ на Застрахователя да изплати застрахователно обезщетение по заявената щета или при частично плащане на дължимото обезщетение, когато ЛИЗИНГОПОЛУЧАТЕЛЯТ желае спорът със Застрахователя да бъде отнесен за разрешаване пред компетентния съд, ЛИЗИНГОДАТЕЛЯТ се задължава да прехвърли (цедира) своевременно на ЛИЗИНГОПОЛУЧАТЕЛЯ вземането си срещу Застрахователя за застрахователно обезщетение, с цел осигуряване на възможност на ЛИЗИНГОПОЛУЧАТЕЛЯ да предяви от свое име иск срещу Застрахователя и да се защитава активно срещу действията на последния.  Всички разходи, които ЛИЗИНГОПОЛУЧАТЕЛЯ е извършил с оглед отстраняване на повредите, причинени на лизингованите ППС от настъпилото застрахователно събитие, са за негова сметка до покриването им от страна на Застрахователя. 
31. При настъпване на застрахователно събитие, с изключение на "кражба", “грабеж” и “пълна загуба”, отношенията между ЛИЗИНГОПОЛУЧАТЕЛЯ и ЛИЗИНГОДАТЕЛЯ се уреждат, както следва: 

31.1. В случай че ремонтът се извършва в сервиз, който има сключен тристранен договор с ЛИЗИНГОДАТЕЛЯ и Застрахователя, разходите за ремонт по Описа-заключение на Застрахователя са за сметка на ЛИЗИНГОДАТЕЛЯ и се покриват от Застрахователя, а тези извън застрахователния опис -са за сметка на ЛИЗИНГОПОЛУЧАТЕЛЯ. В случай че ЛИЗИНГОПОЛУЧАТЕЛЯТ не предостави необходимите за пред Застрахователя документи, вследствие на което последният откаже да изплати застрахователното обезщетение, разходите за ремонта са за сметка на ЛИЗИНГОПОЛУЧАТЕЛЯ. След изплащане на застрахователното обезщетение ЛИЗИНГОДАТЕЛЯТ уведомява ЛИЗИНГОПОЛУЧАТЕЛЯ за размера на изплатеното застрахователно обезщетение и последният е длъжен в срок от 5 (пет) дни от уведомлението да дозастрахова съответния АВТОМОБИЛ за своя сметка до размера на стойността по застрахователната полица, при спазване на общите условия на същата. Ако не стори това, всички щети, понесени по-късно от ЛИЗИНГОДАТЕЛЯ по тази причина, ще бъдат за сметка на ЛИЗИНГОПОЛУЧАТЕЛЯ. 

31.2. В случай че ремонтът се извършва в сервиз, който няма подписан тристранен договор с ЛИЗИНГОДАТЕЛЯ и Застрахователя, разходите за ремонт по Описа-заключение на Застрахователя, както и тези извън Описа-заключение, са за сметка на ЛИЗИНГОПОЛУЧАТЕЛЯ. Застрахователното обезщетение се изплаща на ЛИЗИНГОПОЛУЧАТЕЛЯ въз основа на изрично пълномощно от ЛИЗИНГОДАТЕЛЯ за получаване на това обезщетение. Същият е длъжен в срок от 5 (пет) дни от изплащане на обезщетението да дозастрахова АВТОМОБИЛИТЕ за своя сметка до размера на стойността по застрахователната полица, при спазване на общите условия на същата. Ако не стори това, всички щети, понесени по-късно от ЛИЗИНГОДАТЕЛЯ по тази причина, са за сметка на ЛИЗИНГОПОЛУЧАТЕЛЯ. 

31.3. Независимо от горните уговорки, при ползването на правата по настоящия  член, Лизингополучателят трябва да се съобразява с изискванията за валидност на гаранцията за ППС и уговореното в тях не може да послужи като основание за нарушаване на тези изисквания.

32. В случай на доказано застрахователно събитие “кражба”, “грабеж” или “пълна загуба”, застрахователното обезщетение се изплаща на ЛИЗИНГОДАТЕЛЯ, като ЛИЗИНГОПОЛУЧАТЕЛЯТ не се освобождава от задължението да заплаща месечните лизингови вноски след датата на кражбата, грабежа, съответно погиването на ППС. След получаване на застрахователното обезщетение, ЛИЗИНГОДАТЕЛЯТ и ЛИЗИНГОПОЛУЧАТЕЛЯТ с двустранен протокол прекратяват действието на договора за съответния АВТОМОБИЛ. ЛИЗИНГОДАТЕЛЯТ възстановява на ЛИЗИНГОПОЛУЧАТЕЛЯ разликата между сбора от изплатеното застрахователно обезщетение и внесените до момента вноски, от една страна, и от друга -крайната цена на съответния АВТОМОБИЛ при плащане в брой, увеличена с лихвата за периода до изплащане на застрахователното обезщетение, както и всички вреди претърпени от ЛИЗИНГОДАТЕЛЯ в резултат от пекратяването на договора. ЛИЗИНГОПОЛУЧАТЕЛЯТ и ЛИЗИНГОДАТЕЛЯТ уточняват подлежащата на възстановяване сума с допълнителен протокол, вземайки предвид и изпълнението на условията по чл.30 и чл.31 от настоящия договор  При определянето на вредите изрично се вземат предвид и се включват евентуални държавни или общински данъци, такси и разноски, свързани с погиването и/или с произтичащите от него правни последици свързани с  Договора за лизинг и Договора за доставка, които са дължими и/или заплатени от ЛИЗИНГОДАТЕЛЯ, в това число и данъчния кредит, ползван при придобиването му, който съгласно данъчното законодателство подлежи на корекция и възстановяване към бюджета. 

V.ПРЕДАВАНЕ НА ППС И ПРЕМИНАВАНЕ НА РИСКА
33. ЛИЗИНГОПОЛУЧАТЕЛЯТ е длъжен да упражни правото си да получи съответното ППС в срок от 20 (двадесет) работни дни от писменото му уведомяване от страна на ЛИЗИНГОДАТЕЛЯ, че същиото е готово за получаване . 

34. Предаването на ППС се извършва с Приемателно-предавателен протокол, подписан за ЛИЗИНГОПОЛУЧАТЕЛЯ лично от представляващия фирмата или от негов пълномощник, въз основа на пълномощно за получаване на конкретния ППС. Пълномощното и Приемателно-предавателният протокол представляват неразделна част от настоящия договор. 

35. С предаването на ППС с Приемателно-предавателен протокол при условията на предходния член от ЛИЗИНГОДАТЕЛЯ на ЛИЗИНГОПОЛУЧАТЕЛЯ върху последния преминава и рискът от повреждане и погиване на ППС. Всички рискове, свързани с експлоатацията на ППС при условията на настоящия договор (като риск от повреждане и погиване, причинени от тях щети на трети лица и имущества и др.), са в тежест на ЛИЗИНГОПОЛУЧАТЕЛЯ, който носи риска от момента на предаването, респективно получаването, на всеки отделен ППС.

VІ.ПРАВА И ЗАДЪЛЖЕНИЯ НА ЛИЗИНГОПОЛУЧАТЕЛЯ

36. ЛИЗИНГОПОЛУЧАТЕЛЯТ е длъжен преди получаване на ППС да заплати на ЛИЗИНГОДАТЕЛЯ следните суми: 

• застрахователна премия, заплатена от ЛИЗИНГОДАТЕЛЯ за сметка на ЛИЗИНГОПОЛУЧАТЕЛЯ за застраховане на АВТОМОБИЛИТЕ при условията на чл.11 от договора; 

• платени държавни такси за регистрация на АВТОМОБИЛИТЕ пред органите на КАТ; 

• платен данък върху МПС за съответната година (ЛИЗИНГОПОЛУЧАТЕЛЯТ се снабдява за своя сметка с необходимите винетки за движението на МПС по пътищата на страната); 

• продуктова такса за всяко внесено в страната МПС - еднократно (съгласно ПМС № 311/2004г., в сила от 10.06.2008г.) 

• разходи за монтиране на защитни устройства (ако такива са дължими); 

• еднократна такса за управление на лизинга в размери, както следва: ......................................................................

•Такса за вписване на договора в ЦРОЗ

• Авансова вноска. В случай, че в 15-дневен срок от изтичане на срока за заплащане на авансовата вноска Лизингополучателят не заплати същата изцяло, ЛИЗИНГОДАТЕЛЯТ има право едностранно да прекрати Договора за лизинг с изпращането на писмено уведомление до Лизингополучателя. 
37. ЛИЗИНГОПОЛУЧАТЕЛЯТ има право да получи ППС в изправно техническо състояние  напълно  комплектовано със съответните принадлежности и документация , в сроковете, уговорени в чл. 1.5 от договора.
38. ЛИЗИНГОПОЛУЧАТЕЛЯТ е длъжен да спазва стриктно условията и сроковете за плащане на лизинговите вноски, както са уговорени и Погасителния план за всеки АВТОМОБИЛ. Страните се съгласяват, че всички плащания на ЛИЗИНГОПОЛУЧАТЕЛЯ към ЛИЗИНГОДАТЕЛЯ при условията на настоящия договор са безусловни и не подлежат на прихващане, опрощаване, отсрочване или разсрочване поради каквато и да е причина, освен ако страните не са подписали изрично споразумение за това, оформено като допълнение и неразделна част на настоящия договор. 

39. ЛИЗИНГОПОЛУЧАТЕЛЯТ е длъжен да полага за АВТОМОБИЛИТЕ грижата на добър стопанин. Той е длъжен да спазва всички технически изисквания и указания на завода-производител за експлоатация на АВТОМОБИЛИТЕ по време на гаранционния срок, съгласно Гаранционен и сервизен наръчник и Дневник за сервизно обслужване/Сервизна книжка. 

40. При предсрочно прекратяване на договорните отношения между страните за съответния АВТОМОБИЛ, ЛИЗИНГОПОЛУЧАТЕЛЯТ е длъжен да предаде АВТОМОБИЛА на ЛИЗИНГОДАТЕЛЯ в срок от 15 (петнадесет) дни от датата на прекратяването.  Във всички случаи, ППС трябва да бъдат върнати в състоянието, в което са получени от ЛИЗИНГОДАТЕЛЯ/Доставчика, като се отчита обичайното износване. В случаите различни от предсрочното прекратяване на договора по вина на Лизингополучателя, срокът за връщане тече от уведомлението за прекратяването, като при връщането на ППС Лизингополучателят е длъжен да удостовери, че връща същите в дължимото състояние, като представи подписан между него и Доставчика констативен протокол, съставен не по-рано от датата на уведомлението за прекратяване и удостоверяващ, че същите се връщат в състоянието, в което са предадени, като се отчита обичайното износване. Ако при прегледа Доставчикът установи недостатъци в състоянието на ППС, всички констатирани от Доставчика повреди и/или износвания, превишаващи обичайното, Лизингополучателят е длъжен да отстрани за своя сметка, в сервиз на Доставчика, преди да върне съответното ППС на ЛИЗИНГОДАТЕЛЯ, ведно с констативен протокол, удостоверяващ постигнатата липса на несъответствия. В посочените случаи, Договорът за лизинг следва да се счита прекратен по отношение на съответното ППС и Лизингополучателят да се освободи от задължението да заплаща лизинговите вноски за него, едва след връщането на ППС-то и представяне на констативен протокол за липса на несъответствия, подписан от Доставчика -  което от двете настъпи по-късно. В случай че договорът за лизинг е изтекъл или изтече междувременно, както и при предсрочно прекратяване по вина на Лизингополучателя, до изпълнението на задължението за връщане на ППС в дължимото състояние, Лизингополучателят ще е длъжен да заплаща на ЛИЗИНГОДАТЕЛЯ неустойка за продължилото непозволено ползване на ППС в размер равен на последната лизингова вноска, за всеки започнат месец, до изпълнението на това задължение.  
41. Лизингополучателят няма право да прикрепва по траен начин Лизинговата вещ към други движими или недвижими вещи, включително за да създаде нова вещ или да направи Лизинговата вещ част от друга/и вещи.

42. Лизингополучателят не може да извършва каквито и да било промени по Лизинговата вещ, включително подобрения, както и да включва, инкорпорира или прави част от Лизинговата вещ каквито и да било допълнения, освен с изричното предварително писмено съгласие на ЛИЗИНГОДАТЕЛЯ и след потвърждение от Доставчика, че тези му действия не биха имали негативен ефект, нито върху Лизинговата вещ, нито върху гаранцията, ако гаранционният срок не е изтекъл.

43. В случай че Лизингополучателят не е получил предварително съгласие за извършването им ЛИЗИНГОДАТЕЛЯТ придобива направените подобрения без да дължи обезщетение на Лизингополучателя, освен ако Лизингополучателят не придобие собствеността върху Лизинговата вещ. В последния случай, ако подобренията са били извършени за сметка на ЛИЗИНГОДАТЕЛЯ, Лизингополучателят възстановява на ЛИЗИНГОДАТЕЛЯ направените разходи.
44. Лизингополучателят не може да залага, използва като обезпечение, отчуждава, предоставя във владение, респективно държане на другиму или по някакъв друг начин да се разпорежда с Лизинговата вещ.

45. Лизингополучателят няма право да преотдава или по друг начин да предоставя правото на ползване върху Лизинговата вещ на трети лица, освен с предварителното писмено одобрение на ЛИЗИНГОДАТЕЛЯ. В случай, че ЛИЗИНГОДАТЕЛЯТ даде такова съгласие, правата на третите лица - страни по такива договори, не могат да надхвърлят тези на Лизингополучателя, като последният отговаря за действията им, като за извършени от него.

VІІ.ПРАВА И ЗАДЪЛЖЕНИЯ НА ЛИЗИНГОДАТЕЛЯ
46. ЛИЗИНГОДАТЕЛЯТ е длъжен да придобие собствеността и предаде на ЛИЗИНГОПОЛУЧАТЕЛЯ АВТОМОБИЛИТЕ в уговорените срокове и условия.   

47. С подписване на настоящия договор, ЛИЗИНГОДАТЕЛЯТ е длъжен да предаде АВТОМОБИЛИТЕ в техническа изправност и комплектност съгласно нормите и документацията на завода-производител.  С предаването на съответния АВТОМОБИЛ ЛИЗИНГОДАТЕЛЯТ прехвърля на ЛИЗИНГОПОЛУЧАТЕЛЯ всички свои права във връзка с гаранционния и извънгаранционен сервиз на ППС, както и правата си по общата отговорност на ДОСТАВЧИКА за недостатъци, с изключение на правата и претенциите свързани с правото на собственост върху обекта, правото да се иска разваляне на договора за продажба и връщане на цената, както и за замяна на вещта с друга, както и такива свързани с възстановяване на плащания направени на Доставчика. Не се прехвърля и правото да се оспорва валидността на договора.. 

48. ЛИЗИНГОДАТЕЛЯТ е длъжен да издаде на ЛИЗИНГОПОЛУЧАТЕЛЯ пълномощно за правоуправление на АВТОМОБИЛА на територията на Република България при условията на чл.29 от този договор. 

49. ЛИЗИНГОДАТЕЛЯТ е длъжен да осигури на ЛИЗИНГОПОЛУЧАТЕЛЯ свободно и необезпокоявано ползване на АВТОМОБИЛИТЕ при условията на настоящия договор. 

50. ЛИЗИНГОДАТЕЛЯТ има право да упражнява контрол върху изпълнението на поетите договорни задължения и експлоатацията на АВТОМОБИЛИТЕ, като инспектира състоянието им, където и да се намират, след предварително уведомяване на ЛИЗИНГОПОЛУЧАТЕЛЯ за деня и часа на посещението. 

51. ЛИЗИНГОДАТЕЛЯТ не носи отговорност за вреди, причинени от АВТОМОБИЛИТЕ на трети лица при и по повод тяхната експлоатация след предаването им на ЛИЗИНГОПОЛУЧАТЕЛЯ за ползване при условията на настоящия договор. С предаването на АВТОМОБИЛИТЕ при условията на чл. 37 от договора рискът преминава изцяло върху ЛИЗИНГОПОЛУЧАТЕЛЯ. 

52. ЛИЗИНГОДАТЕЛЯТ ще задължи ДОСТАВЧИКА, да осигурява гаранционното и извънгаранционно сервизно обслужване на АВТОМОБИЛИТЕ при условията на настоящия договор, както и че ще доставя необходимите резервни части за тях, през цялото време на ползването им при условията на финансовообвързан лизинг, както и ….. години след доставката на последния АВТОМОБИЛ. Страните приемат че ЛИЗИНГОДАТЕЛЯ е изпълнил това свое задължение и се освобождава от отговорността за неизпълнението му, ако изрично обезпечи наличието на клаузи в този смисъл в договора, който сключи с ДОСТАВЧИКА за доставката на ППС /договора за подизпълнение/ и прехвърли /цедира/ правата си по тях на ЛИЗИНГОПОЛУЧАТЕЛЯ, в това число в съответствие с уговореното в чл. 47 по-горе. 

53. ЛИЗИНГОДАТЕЛЯТ се ангажира всячески да подпомага ЛИЗИНГОПОЛУЧАТЕЛЯ с оглед постигането на най-бързо и ефективно реализиране на правата за гаранционно и извънгаранционно обслужване на лизингованите ППС, включително и като упълномощи последния да ги упражни от негово име и/или му цедира същите 
54. ЛИЗИНГОДАТЕЛЯТ е длъжен да прехвърли собствеността върху съответния АВТОМОБИЛ на ЛИЗИНГОПОЛУЧАТЕЛЯ по предвидения от закона ред след изплащането на всички дължими суми по чл.2, в съответствие с предвиденото в чл.8 от договора и след погасяване на възникналите по смисъла на настоящия договор други задължения, като разноските по прехвърлянето (нотариална такса, местен данък, такса за вписване и пр.) са изцяло за сметка на ЛИЗИНГОПОЛУЧАТЕЛЯ. 

55. При подписването на настоящият договор, ЛИЗИНГОДАТЕЛЯ се задължава да представи на ЛИЗИНГОПОЛУЧАТЕЛЯ гаранция за изпълнение на договорните си задължения, в размер на ….. % /……………………../ от крайната лизингова стойност на автомобилите. Гаранцията за изпълнение се представя по избор от ЛИЗИНГОДАТЕЛЯ в една от следните форми: парична сума или банкова гаранция за същата стойност. Гаранцията за изпълнение на договора се освобождава от ЛИЗИНГОПОЛУЧАТЕЛЯ в 7-дневен срок от датата на прекратяването на договора в случай на напълно уредени финансови и други взаимоотношения, произтекли от изпълнението му и прехвърляне на собствеността върху автомобилите. Гаранцията се връща и при прекратяване на договора по взаимно съгласие на страните, както и при разваляне на договора по вина на ЛИЗИНГОПОЛУЧАТЕЛЯ – и в двата случая в седемдневен срок от прекратяването/развалянето на договора

VIII.ОТГОВОРНОСТ ЗА НЕИЗПЪЛНЕНИЕ И САНКЦИИ

56. При забава в плащането на лизинговите вноски съгласно погасителния план ЛИЗИНГОПОЛУЧАТЕЛЯТ дължи на ЛИЗИНГОДАТЕЛЯ неустойка в размер на 0.1% (нула цяло и една десети върху сто) на ден върху стойността на дължимата и неизплатена вноска за времето на просрочието, но не повече от 20% 

57. При неплащане на 3 (три) поредни лизингови вноски в уговорения срок или неизпълнение на кое да е от задулженията на ЛИЗИНГОПОЛУЧАТЕЛЯ, ЛИЗИНГОДАТЕЛЯТ има право:

а) Да упражни правото си на задържане върху ползването на Лизинговата вещ, като има правото да я направи неизползваема или да изиска връщането й, респективно да я изземе. Върнатата/иззетата Лизингова вещ, ЛИЗИНГОДАТЕЛЯТ ще съхранява на разноски на Лизингополучателя - до пълното погасяване на просрочените задължения, включително разноските по изземването и съхранението, ако се дължат такива, или до изтичането на 1 месец от датата на връщането/изземването. В случай че, просрочените задължения не бъдат погасени в този или в друг писмено уговорен между страните срок, ЛИЗИНГОДАТЕЛЯТ има право едностранно да прекрати договора;
б) Едностранно да прекрати договора с изпращане на писмено уведомление до Лизингополучателя,. При прекратяване на договора, Лизингополучателят е задължен да заплати на ЛИЗИНГОДАТЕЛЯ освен всички свои дължими до момента на прекратяването задължения, и всички дължими в резултат на прекратяването суми, в т.ч. – обезщетения, като се взема предвид и обезщетението за вредите, надхвърлящи нормалното износване на върнатата вещ, неустойки за неизпълнение, всички направени от ЛИЗИНГОДАТЕЛЯ разходи, включително, разноските за принудително изпълнение и евентуалното принудително възобновяване на владението върху Лизинговата вещ, които ЛИЗИНГОДАТЕЛЯТ ще има правото да събере принудително;
.
58. При предсрочно прекратяване на договора, по вина на ЛИЗИНГОПОЛУЧАТЕЛЯ при хипотезите на предходния член, направените до момента вноски за съответния АВТОМОБИЛ остават в полза на ЛИЗИНГОДАТЕЛЯ. 

59. Във всички случаи на предсрочно прекратяване на Договора за лизинг, Лизингополучателят е длъжен да върне Лизинговата вещ на ЛИЗИНГОДАТЕЛЯ – в 30-дневен срок от получаване на уведомлението за прекратяване, освен ако в него изрично е посочено друго.
60. ЛИЗИНГОПОЛУЧАТЕЛЯТ има право да прекрати едностранно договора, изцяло или по отношение само на конкретно ППС в следните случаи: 

а. при забава на доставката на съответния АВТОМОБИЛ повече от 60 (шестдесет) дни по причини, които могат да се вменят във вина на ЛИЗИНГОДАТЕЛЯ и да задържи предоставената му гаранция за добро изпълнение; 

61. При едностранно прекратяване на договора, по вина на ЛИЗИНГОДАТЕЛЯ при условията на чл.64.1.  ЛИЗИНГОПОЛУЧАТЕЛЯТ има право да получи обратно внесената начална вноска,  
62. Във всички случаи на предсрочно прекратяване на договора, по вина на ЛИЗИНГОПОЛУЧАТЕЛЯ  ЛИЗИНГОДАТЕЛЯТ има право на неустойка в размер на … (…….) лизингови вноски, което не го лишава от правото му да изиска и получи обезщетение за реално понесените от него в резултат от предсрочното прекратяване на договора, вреди 

63. Прекратяването на договора, при условията на предходните членове става с писмено уведомление, отправено от изправната до неизправната страна, изпратено на посочения адрес за кореспонденция. С уведомлението задължително се отправя покана за доброволно изпълнение на задължението, когато същото не е станало невъзможно, като се дава подходящ срок за изпълнение, след изтичането на който, при липса на изпълнение, договорът се счита за прекратен. 

64. Във всички случаи на предсрочно прекратяване на договора,   ( освен когато това е станало при условията на чл.8 от договора), ЛИЗИНГОПОЛУЧАТЕЛЯТ е длъжен: 

64.1.  да върне своевременно ППС, като го предаде на ЛИЗИНГОДАТЕЛЯ на 

посоченото от него място, при спазване на уговорената процедура за връщане на АВТОМОБИЛИТЕ при прекратяване на договорните отношения; 

64.2. да плати лизинговите вноски и извърши всички други плащания по договора, дължими към датата на прекратяване на договорните отношения. 

Във всички случаи при предаването на ППС се съставя приемателно-предавателен протокол, като ЛИЗИНГОПОЛУЧАТЕЛЯТ е длъжен да осигури свой упълномощен представител, който да присъства при оценяването на състоянието на АВТОМОБИЛА и подпише протокола. 

65. В случай, че състоянието на ППС не отговаря на обичайното износване, ЛИЗИНГОПОЛУЧАТЕЛЯТ следва за своя сметка да приведе ППС в добро състояние, съответстващо на нормалното износване. Алгоритъма по който страните ще определят подходящото техническо състояние на ППС с оглед неговото връщане на ЛИЗИНГОДАТЕЛЯ се дефинира в Приложение №2 към този договор.
IХ.ДОПЪЛНИТЕЛНИ РАЗПОРЕДБИ

66. Всички изменения и допълнения на настоящия договор ще се считат за валидни само, ако са направени в писмен вид и са подписани от надлежно упълномощени представители на страните. 

67. Всички спорове във връзка с изпълнението на поетите задължения по договора, включително и тези във връзка с неговото тълкуване, действителност и прекратяване, ще се решават от страните в дух на взаимно разбирателство и добра воля -със споразумение, а при непостигане на такова – по съдебен ред. Страните се съгласяват всички спорове във връзка с настоящия договор да се отнасят за разрешаване пред компетентния съд в град Бургас. 

68. За неуредените в настоящия договор въпроси ще се прилагат съответните норми на действащото законодателство, регламентиращи тези отношения – Търговски закон, Закон за задълженията и договорите и пр. 

69. Ако някоя от разпоредбите на този договор е недействителна или неприложима до определена степен, тя се замества по право от повелителните норми на закона и не влече недействителност на останалите разпоредби на договора. 

Неотменима част от този договор са всички ангажименти, поети от ЛИЗИНГОДАТЕЛЯ и съдържащи се в офертата му, подадена за участие в процедура по ЗОП № ………………………..

Настоящият договор се състави и подписа в два еднообразни екземпляра – по един за всяка от страните. 

АДРЕСИ ЗА КОРЕСПОНДЕНЦИЯ:

	ЛИЗИНГОДАТЕЛ:


	ЛИЗИНГОПОЛУЧАТЕЛ:

Бургас, ул. Индустриална 1, 

  056 84 05 29 ;   0888 55 94 93 ;   056 84 67 63

e-mail bourgasbus@abv.bg


Настоящият договор се състави и подписа в два еднообразни екземпляра - по един за всяка от страните.

Неразделна част от договора са: Приложение № 1 – Погасителен план; Приложение №2 – Критерии за определяне техническото състояние на ППС с оглед връщането им на ЛИЗИНГОДАТЕЛЯ при предсрочно прекратяване на договора за лизинг.
ЛИЗИНГОДАТЕЛ:






ЛИЗИНГОПОЛУЧАТЕЛ:


...................................                                       ...........................................


